Sis Kebap - TAT Kebab Pizza Hasselt
Winkelmand bekijken “Speciaal” is toegevoegd aan je winkelmand.
SKU: 12450 Categorie: Broodjes Groot
Be the first to review “Sis Kebap” Reactie annuleren In Die Begin: 2
GEN 2:1 : SO is dan voltooi die Hemele en die Aarde met hulle ganse Leërmag.[Openbaring van Henog 11:33]
GEN 2:2 : En Elohim het op die sewende dag Sy werk voltooi wat HY gemaak het, en op die sewende dag gesabbatteer van al SY werk wat HY gemaak het.
GEN 2:3 : En Elohim het die sewende dag geseën en dit apart gestel; omdat Elohim daarop gesabbatteer het van al die werk wat HY geskep en gemaak het. [MattithJaHûW 12:8]
Skepping van die adamiet en vrou. Eden
GEN 2:4 : Dit is die stamboom van die Hemele en die Aarde toe hulle geskape is.
GEN 2:5 : In die dag toe JaHWeH Elohim die Aarde en die Hemele gemaak het was daar nog geen struike van die veld in die Aarde nie, en geen plante van die veld het nog uitgespruit nie; want JaHWeH Elohim het nog nie laat reën op die Aarde nie, en daar was geen adamiete om die Adamah[adamiet se Aarde] te bewerk nie.
GEN 2:6 : Maar 'n mis het opgetrek uit die Aarde en die aangesig van al die Adamah[adamiet se Aarde] bevogtig.
GEN 2:7 : En JaHWeH Elohim het die adamiet geformeer uit die stof van die Adamah[adamiet se Aarde] en in sy neus die asem van die lewendes geblaas. So het die adamiet dan 'n lewende siel geword. [2 Ezra 3:5]
GEN 2:8 : Ook het JaHWeH Elohim 'n Tuin geplant in Eden, in die Ooste, en daar aan die adamiet wat Hy geformeer het, 'n plek gegee. [2 Ezra 3:6]
GEN 2:9 : En JaHWeH Elohim het allerhande bome uit die Adamah[adamiet se Aarde] laat uitspruit, begeerlik om te sien en suiwer om van te eet; ook die Boom van die Lewe in die middel van die Tuin, en die Boom van die Kennis van Suiwer en Besoedel. [Boekrol van Henog 24:5; 32:6]
GEN 2:10 : En daar het 'n rivier uit Eden uitgegaan om die Tuin nat te maak; en daarvandaan is hy verdeel en het vier lope geword.
GEN 2:11 : Die naam van die eerste is die Pison. Dit is hy wat om die hele Aarde van Hawila loop waar die goud is.
GEN 2:12 : En die goud van dié Aarde is suiwer. Daar is [ook] balsemgom en onikssteen.
GEN 2:13 : En die naam van die tweede rivier is die Gihon. Dit is hy wat om die hele Aarde van Kuwsh loop. [Boekrol van die Opregte 2:6]
GEN 2:14 : En die naam van die derde rivier is die Hiddékel. Dit is hy wat oos van Assur loop. En die vierde rivier is die Frat.
GEN 2:15 : Toe het JaHWeH Elohim die adamiet geneem en hom in die Tuin van Eden gestel om dit te bewerk en te bewaak.
GEN 2:16 : En JaHWeH Elohim het aan die adamiet bevel gegee en gesê: Van al die bome van die Tuin mag jy vry eet,
GEN 2:17 : maar van die Boom van die Kennis van Suiwer en Besoedel, van haar mag jy nie eet nie; want die dag as jy van haar eet, sal jy sekerlik sterwe.
GEN 2:18 : Ook het JaHWeH Elohim gesê: Dit is nie goed dat die adamiet alleen is nie. Ek sal vir hom 'n hulp maak wat by hom pas.
GEN 2:19 : En JaHWeH Elohim het uit die Adamah[adamiet se Aarde] geformeer al die diere van die veld en al die voëls van die Hemele en hulle na die adamiet gebring om te sien hoe hy hulle sou noem. En net soos die adam elke lewende siel genoem het, so moes hulle naam wees.
GEN 2:20 : So het die Adam dan name gegee aan al die vee en aan die voëls van die Hemele en aan al die wilde diere van die veld, maar vir die Adam het hy geen hulp gevind wat by hom pas nie.
GEN 2:21 : Toe het JaHWeH Elohim 'n diepe slaap op die adamiet laat val; en terwyl hy slaap, het Hy een van sy sykante geneem en die plek met vlees toegemaak. [Openbaring van Henog 11:49, Boekrol van die Opregte 1:4, JeHôWganan 19:34]
GEN 2:22 : En JaHWeH Elohim bou die sykant wat Hy van die adamiet geneem het, tot 'n vrou en bring haar na die adamiet.
GEN 2:23 : Toe sê die Adam: Dit is nou eindelik been van my gebeente en vlees van my vlees. Sy sal vrou genoem word, want sy is uit die man geneem.
GEN 2:24 : Daarom sal die man sy vader en moeder verlaat en sy vrou aankleef. En hulle sal een vlees wees.
GEN 2:25 : En hulle was altwee naak, die adamiet en sy vrou, maar hulle het hul nie geskaam nie.